pythainlp/thaigov-v2-corpus-22032023 huggingface dataset:
วันจันทร์ที่ 20 ธันวาคม 2564
บอร์ดบีไอไอไฟเขียวโครงการใหญ่ มูลค่าลงทุนกว่า 26,000 ล้านบาท
บอร์ดบีโอไอ เห็นชอบอนุมัติโครงการส่งเสริมการลงทุนโครงการใหญ่ รวมมูลค่าเงินลงทุน
กว่า 26,000 ล้านบาท เพื่อสร้างความพร้อมด้านพลังงาน มุ่งยกระดับขีดความสามารถการแข่งขันของไทยสู่ฮับการลงทุนในภูมิภาค ทั้งด้านโลจิสติกส์และอุตสาหกรรมยานยนต์ไฟฟ้า
บอร์ดบีโอไอ เห็นชอบอนุมัติโครงการส่งเสริมการลงทุนโครงการใหญ่ รวมมูลค่าเงินลงทุน
กว่า 26,000 ล้านบาท เพื่อสร้างความพร้อมด้านพลังงาน มุ่งยกระดับขีดความสามารถการแข่งขันของไทยสู่ฮับการลงทุนในภูมิภาค ทั้งด้านโลจิสติกส์และอุตสาหกรรมยานยนต์ไฟฟ้า
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ โดยมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้พิจารณาเห็นชอบให้การส่งเสริมโครงการขนาดใหญ่ รวมมูลค่า
การลงทุนกว่า 26,000 ล้านบาท เพื่อสร้างความพร้อมด้านพลังงาน พร้อมยกระดับขีดความสามารถ
การแข่งขันของไทยสู่การเป็นศูนย์กลางโลจิสติกส์และอุตสาหกรรมยานยนต์ไฟฟ้าในภูมิภาค เช่น
- บริษัท เอสเอไอซี มอเตอร์-ซีพี จำกัด เงินลงทุน 3,656.19 ล้านบาท เพื่อขยายกิจการ
ผลิตรถยนต์ไฟฟ้าและแบตเตอรี่ ประกอบด้วยรถยนต์ไฟฟ้าแบบแบตเตอรี่ (Battery Electric Vehicles-BEV) ปีละประมาณ 6,000 คัน รถยนต์ไฟฟ้าแบบผสม (Hybrid Electric Vehicles-HEV) ปีละประมาณ
50,000 คัน และแบตเตอรี่สำหรับรถยนต์ไฟฟ้า ปีละประมาณ 65,805 ชิ้น
- บริษัท ฮัทชิสัน แหลมฉบัง เทอร์มินอล จำกัด เงินลงทุน 3,434.36 ล้านบาท ในโครงการท่าเทียบเรือ D2 ท่าเรือแหลมฉบัง จังหวัดชลบุรี เพื่อให้บริการขนถ่ายสินค้าตู้คอนเทนเนอร์ ปีละประมาณ 812,000 ทีอียู โดยมีกลุ่มลูกค้าหลักจากประเทศญี่ปุ่น จีน และเยอรมนี
- บริษัท สหโคเจน (ชลบุรี) จำกัด (มหาชน) เงินลงทุน 2,700 ล้านบาท เพื่อขยายกิจการผลิตพลังงานไฟฟ้า หรือพลังงานไฟฟ้าและไอน้ำจากพลังงานอื่น ๆ ในระบบ COGENERATION
************************************************
วันพุธที่ 2 กุมภาพันธ์ 2565
โฆษกรัฐบาลเผย นายกฯ ยินดี ไทยเป็นหนึ่งในจุดหมายปลายทางยอดนิยมช่วงตรุษจีน 2565 ย้ำให้ทุกหน่วยงานดูแลอย่างเข้มงวด สร้างความเชื่อมั่น ส่งเสริมการเป็นเจ้าบ้านที่ดี และท่องเที่ยวอย่างปลอดภัยในทุกเทศกาล
โฆษกรัฐบาลเผย นายกฯ ยินดี ไทยเป็นหนึ่งในจุดหมายปลายทางยอดนิยมช่วงตรุษจีน 2565 ย้ำให้ทุกหน่วยงานดูแลอย่างเข้มงวด สร้างความเชื่อมั่น ส่งเสริมการเป็นเจ้าบ้านที่ดี และท่องเที่ยวอย่างปลอดภัยในทุกเทศกาล
วันที่ 2 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผยข่าวดีในช่วงเทศกาลตรุษจีนปี 2565 โดยจากข้อมูลของอโกด้า (https://www.agoda.com/press/lny-2022?cid=-1)ซึ่งเป็นแพลตฟอร์มดิจิทัลชั้นนำด้านการท่องเที่ยว ระบุว่า กรุงเทพมหานครของไทย เป็นหนึ่งในสถานที่ท่องเที่ยวยอดนิยมในทวีปเอเชียที่นักท่องเที่ยวส่วนใหญ่เลือกเดินทางไปพักผ่อนหย่อนใจ พร้อมเฉลิมฉลองต้อนรับเทศกาลตรุษจีนปีเสือ 2565 โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบข้อมูลดังกล่าว และยินดีที่ประเทศไทยเป็นจุดหมายปลายทางที่ได้รับความนิยมจากนักท่องเที่ยวอย่างต่อเนื่อง พร้อมทั้งขอบคุณหน่วยงานที่เกี่ยวข้องทุกภาคส่วนที่ทำงานอย่างแข็งขัน รวมถึงประชาชนชาวไทยทุกคนที่มีส่วนร่วมสร้างภาพลักษณ์และเป็นเจ้าบ้านที่ดี ทำให้ประเทศไทยมีชื่อเสียงและเป็นที่นิยมของนักท่องเที่ยวทั่วโลก
จากการรวบรวมข้อมูลการจองที่พักบนแพลตฟอร์มอโกด้า ซึ่งมีวันเข้าพักตรงกับวันตรุษจีนของแต่ละปีนั้น ข้อมูลของทั้งทวีปเอเชียแสดงให้เห็นว่า ในช่วงเทศกาลตรุษจีนปี 2565 เมืองใหญ่และเมืองหลวงที่เป็นตัวเลือกจุดหมายปลายทางยอดนิยมของนักท่องเที่ยว ได้แก่ เซี่ยงไฮ้ (จีน), โตเกียว (ญี่ปุ่น), กัวลาลัมเปอร์ (มาเลเซีย), มะนิลา (ฟิลิปปินส์) และกรุงเทพฯ (ไทย) ขณะที่ในประเทศ/เขตปกครองตนเองอื่น ๆ เมืองรีสอร์ท อาทิ บาหลี (อินโดนีเซีย), เกาะเชจู (เกาหลี), ไถจง (ไต้หวัน) และเกาะฟูโกว๊ก (เวียดนาม) เป็นตัวเลือกจุดหมายปลายทางอันดับต้น ๆ ของนักท่องเที่ยว
นอกจากนี้ อโกด้าเผย 8 จุดหมายปลายทางยอดนิยมช่วงเทศกาลตรุษจีน 2565 โดยสำหรับประเทศไทย ได้แก่ อันดับที่ 1 กรุงเทพฯ อันดับที่ 2 เชียงใหม่ อันดับที่ 3 เขาใหญ่ อันดับที่ 4 ภูเก็ต ซึ่งอันดับ 1-4 ยังคงอันดับเดิมจากปี 2564 อันดับที่ 5 หัวหิน/ชะอำ และอันดับที่ 6 กระบี่ เพิ่มขึ้นมา 1 อันดับจากปีที่แล้ว ขณะที่อันดับที่ 7 พัทยา และอันดับที่ 8 เชียงราย ตกลงไป 1 อันดับจากปีที่แล้ว
นายธนกรฯ กล่าวว่า ความสำเร็จดังกล่าว เป็นผลจากความพยายามอย่างต่อเนื่องของรัฐบาลในการผลักดันศักยภาพของอุตสาหกรรมการท่องเที่ยวของไทย และได้ปรับนโยบายให้สอดรับกับสถานการณ์โลกอยู่เสมอ โดยเมื่อวันที่ 1 กุมภาพันธ์ 2565 ได้เปิดรับนักท่องเที่ยวจากต่างประเทศผ่านระบบ Test & Go อีกครั้ง ภายใต้การดำเนินมาตรการทางสาธารณสุขอย่างเคร่งครัดเพื่อให้นักท่องเที่ยวเชื่อมั่น ซึ่งจะทำให้การท่องเที่ยวในประเทศไทยคึกคักมากยิ่งขึ้น สร้างรายได้แก่ประชาชนในพื้นที่ และเอกชน ที่เกี่ยวข้องกับอุตสาหกรรมการท่องเที่ยว ตลอดจน จะช่วยฟื้นฟูเศรษฐกิจของประเทศ อย่างไรก็ดี รัฐบาลยังคงให้ความสำคัญกับความปลอดภัยและความเชื่อมั่นของพี่น้องประชาชนในประเทศ โดยนายกรัฐมนตรีได้กำชับให้ทุกหน่วยงานเข้มงวดมาตรการทางสาธารณสุขอย่างใกล้ชิด โดยเฉพาะในช่วงเทศกาลต่อๆ ไปจากนี้ พร้อมขอให้ประชาชนปฏิบัติตามมาตรการเพื่อการท่องเที่ยวที่ผ่อนคลาย และปลอดภัย
วันอังคารที่ 4 มกราคม 2565
สิ้นสุดการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ปี 2564
ตัวเลขเบื้องต้นการใช้จ่ายตามมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ปี 2564 ที่ได้สิ้นสุดโครงการทั้ง 4 โครงการ เมื่อวันที่ 31 ธันวาคม 2564 ยอดใช้จ่ายสะสมทั้งหมด 254,281.7 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยตัวเลขเบื้องต้นการใช้จ่ายตามมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ปี 2564 ที่ได้สิ้นสุดโครงการทั้ง 4 โครงการ เมื่อวันที่ 31 ธันวาคม 2564 ประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ โดยมีผู้ใช้สิทธิสะสมทั้ง 4 โครงการรวม 41.5 ล้านราย ยอดใช้จ่ายสะสมทั้งหมด 254,281.7 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิสะสมประมาณ 13.55 ล้านราย โดยมียอดการใช้จ่ายสะสมรวม 24,010 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ผู้ใช้สิทธิสะสมประมาณ 1.51 ล้านราย โดยมียอดการใช้จ่ายสะสมรวม 2,183.3 ล้านบาท
3. โครงการคนละครึ่ง ระยะที่ 3 มีผู้ใช้สิทธิสะสมจำนวน 26.35 ล้านราย จากผู้ได้รับสิทธิจำนวน 27.98 ล้านราย และมีจำนวนผู้ใช้สิทธิครบ 4,500 บาท แล้วกว่า 10.87 ล้านราย โดยมียอดการใช้จ่ายสะสมรวม 223,921.8 ล้านบาท แบ่งเป็นเงินที่ประชาชนจ่ายสะสม 113,936 ล้านบาท และรัฐร่วมจ่ายสะสม 109,985.8 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 88,712.9 ล้านบาท ร้านธงฟ้า 36,037 ล้านบาท ร้าน OTOP 10,843.2 ล้านบาท ร้านค้าทั่วไป 84,160.7 ล้านบาท ร้านบริการ 3,900.1 ล้านบาท และกิจการขนส่งสาธารณะ 267.9 ล้านบาท
4. โครงการยิ่งใช้ยิ่งได้ มีประชาชนผู้ใช้สิทธิสะสมจำนวน 91,952 ราย จากผู้ได้รับสิทธิจำนวนกว่า 4.9 แสนราย โดยมียอดใช้จ่ายสะสมส่วนประชาชน 3,827.4 ล้านบาท มีมูลค่าการใช้จ่ายสะสมที่นำมาคำนวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 339.2 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 197.6 ล้านบาท ร้านธงฟ้า 214.4 ล้านบาท ร้าน OTOP 441 ล้านบาท ร้านค้าทั่วไป 3,167.6 ล้านบาท และร้านบริการ 146 ล้านบาท
ทั้งนี้ กระทรวงการคลังจะนำผลการดำเนินโครงการตามมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ปี 2564 พิจารณาปรับปรุงเพื่อออกแบบโครงการที่เหมาะสมกับสถานการณ์ทางเศรษฐกิจในอนาคตต่อไป ในขณะเดียวกัน จะมีการปรับปรุงระบบโครงการคนละครึ่งเพื่อรองรับการเปิดโครงการคนละครึ่ง ระยะที่ 4 ในช่วงเดือนมีนาคม 2565 อีกด้วย
นอกจากนี้ โฆษกกระทรวงการคลังได้กล่าวถึง มาตรการช้อปดีมีคืน 2565 ที่เริ่มต้นตั้งแต่วันนี้ 1 มกราคม 2565 ถึงวันที่ 15 กุมภาพันธ์ 2565 โดยผู้มีหน้าที่เสียภาษีเงินได้บุคคลธรรมดาสามารถนำค่าใช้จ่ายจากการซื้อสินค้าและค่าบริการที่จดทะเบียนภาษีมูลค่าเพิ่ม หนังสือ e-Book และสินค้า OTOP ภายใต้เงื่อนไขที่กำหนดตามจำนวนที่จ่ายจริงแต่ไม่เกิน 30,000 บาท หักลดหย่อนภาษีเงินได้บุคคลธรรมดาสำหรับปีภาษี 2565 ซึ่งจะยื่นแบบและชำระภาษีในช่วงต้นปี 2566
สำนักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันศุกร์ที่ 25 มิถุนายน 2564
ปลัด สธ.เผย ระบบสาธารณสุขมีความพร้อมรองรับ Phuket Sandbox
ปลัดกระทรวงสาธารณสุขเผย กระทรวงสาธารณสุขพร้อมขอรองรับการเปิด Phuket Sandbox ทั้งการเฝ้าระวังป้องกันโรค การรักษาพยาบาล เดินหน้าฉีดวัคซีนต่อเนื่องครอบคลุมประชากรให้ได้ร้อยละ 90
ปลัดกระทรวงสาธารณสุขเผย กระทรวงสาธารณสุขพร้อมขอรองรับการเปิดPhuket Sandbox ทั้งการเฝ้าระวังป้องกันโรค การรักษาพยาบาล เดินหน้าฉีดวัคซีนต่อเนื่องครอบคลุมประชากรให้ได้ร้อยละ 90 พร้อมขอความร่วมมือฝ่ายปกครอง ฝ่ายความมั่นคง เข้มงวดเฝ้าระวังกลุ่มแรงงานที่เข้าเมือง ป้องกันเกิดการแพร่เชื้อ
วันนี้ (25 มิถุนายน 2564) ที่จังหวัดภูเก็ต นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังร่วมประชุมติดตามการเตรียมความพร้อมPhuket Sandbox ว่า รัฐบาลได้กำหนดเป้าหมายให้ภูเก็ตเป็นจังหวัดนำร่องเปิดรับนักท่องเที่ยวต่างชาติ ในวันที่ 1 กรกฎาคม 2564 เพื่อฟื้นฟูเศรษฐกิจประเทศ ในวันนี้ กระทรวงสาธารณสุขได้ชี้แจงที่ประชุมถึงการเตรียมความพร้อมระบบการแพทย์และสาธารณสุข ทั้งการเฝ้าระวัง ป้องกันควบคุมโรค การรักษาพยาบาล ซึ่งได้เตรียมการไว้อย่างพอเพียงทั้งภาครัฐและเอกชน รวมถึงการฉีดวัคซีนโควิด 19 ให้กับประชากรในพื้นที่ ซึ่งขณะนี้ฉีดเข็ม 1 ไปแล้วประมาณร้อยละ 70 เข็ม 2 ประมาณ ร้อยละ 50 และจะจัดสรรวัคซีนเพิ่มเติมให้ ตั้งเป้าฉีดครอบคลุมให้ได้ถึงร้อยละ 80-90 เพื่อให้เกิดภูมิคุ้มกันหมู่ และลดการติดเชื้อให้มากที่สุด โดยเปิดรับนักท่องเที่ยวเฉพาะผู้ที่เดินเข้ามาทางสายการบินเท่านั้น และทุกคนทั้งชาวไทยและต่างชาติจะต้องได้รับการฉีดวัคซีนก่อน นอกจากนี้ ได้มีมาตรการเฝ้าระวังป้องกันโรค โดยสุ่มตรวจประชาชนเพื่อค้นหาเชื้อในสถานที่ต่าง ๆ ทุกวัน เพื่อสร้างความมั่นใจและวางระบบการป้องกันโรคได้รวดเร็วตามสถานการณ์
“สิ่งที่กังวลคือกลุ่มแรงงานที่จะเข้ามายังจังหวัดภูเก็ตทั้งถูกกฎหมายและผิดกฎหมาย ที่ไม่ได้เดินทางเข้ามายังช่องทางที่ภาครัฐจัดไว้ ต้องขอความร่วมมือภาคประชาชน ผู้ประกอบการ ฝ่ายปกครอง และฝ่ายความมั่นคงให้เข้มงวดเฝ้าระวังกลุ่มแรงงานเพื่อป้องกันการติดเชื้อ หากเกิดการแพร่ระบาดการดำเนินงานPhuket Sandbox อาจจะต้องเริ่มต้นใหม่ ขอให้คนไทยทุกคน รวมทั้งผู้ที่เกี่ยวข้องอย่าเห็นแก่ประโยชน์เพียงเล็กน้อย การนำแรงงานผิดกฎหมายเข้ามาอาจเกิดการแพร่เชื้อได้ ซึ่งรัฐบาลอยากให้ภูเก็ตเป็นต้นแบบในการเปิดรับนักท่องเที่ยวให้กับจังหวัดอื่น ๆ ต่อไปได้” นายแพทย์เกียรติภูมิกล่าว
ทั้งนี้มาตรการด้านสาธารณสุขในการเปิดพื้นที่นำร่อง สำหรับการเปิดรับนักท่องเที่ยว จ.ภูเก็ต มีการกำหนดหลักเกณฑ์รับนักท่องเที่ยวตั้งแต่ก่อนเดินทางมาถึง ตามที่กระทรวงสาธารณสุข และกระทรวงการท่องเที่ยวและกีฬากำหนด กรณีที่มาจากประเทศอื่นต้องอยู่ในประเทศที่กำหนดอย่างน้อย 21 วัน ได้รับการฉีดวัคซีนตามกำหนดและมีเอกสารรับรอง กรณีเด็กที่มากับผู้ปกครองที่ฉีดวัคซีนแล้วสามารถเดินทางพร้อมกันได้กรณีเคยติดเชื้อต้องได้รับวัคซีนตามกำหนดทั้ง 2 เข็มมาแล้วอย่างน้อย 14 วันหรือมีผลการตรวจโควิด 19 ภายใน 72 ชั่วโมง
เมื่อเดินทางถึงต้องปฏิบัติตามข้อกำหนดผู้เดินทางเข้าราชอาณาจักรของ ศบค. โดยรับการตรวจครั้งแรกที่สนามบินมีรถรับส่งจากสนามบินไปที่พักและเข้าพักโรงแรมที่ผ่าน SHA+ อย่างน้อย 14 วันและตรวจหาเชื้อ อีก 2 ครั้ง ในวันที่ 6 - 7 และวันที่ 12-13 หรือตามข้อกำหนดของ ศบค.ขณะนั้น และต้องปฏิบัติตามมาตรการ DMHTTA อย่างเคร่งครัด และก่อนเดินทางออกไปจังหวัดอื่นๆ ต้องแสดงหลักฐานยืนยันการเดินทางและพำนักในสถานประกอบการที่ได้รับมาตรฐาน SHA+ ในจังหวัดภูเก็ตตามระยะเวลาที่กระทรวงสาธารณสุขกำหนด และมีผลตรวจตามที่คณะกรรมการโรคติดต่อจังหวัดภูเก็ตกำหนด
****************************** 25 มิถุนายน 2564
วันจันทร์ที่ 20 มิถุนายน 2565
รมว.พิพัฒน์ ลุยจัดเวิร์กช็อปด่วน 6 หน่วยงาน
กระตุ้นท่องเที่ยวทั้งตลาดในและต่างประเทศ ฟื้นเศรษฐกิจและสังคม
โจทย์ใหญ่ที่ท้าทาย กับการกลับมาเป็นมหาอำนาจด้านการท่องเที่ยวอีกครั้งของประเทศไทย ท่านรัฐมนตรีพิพัฒน์ รัชกิจประการ พร้อมหน่วยงานในสังกัด ประกอบด้วย สำนักปลัดกระทรวงการท่องเที่ยวฯ กรมการท่องเที่ยว กรมพละศึกษา การท่องเที่ยวแก่งประเทศไทย การกรีฬาแห่งประเทศไทย องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.)กองบัญชาการตำรวจท่องเที่ยว ประชุมสกัดยาแรงกระตุ้นท่องเที่ยวทั่วประเทศ พร้อมรับการเดินทางของนักท่องเที่ยวในประเทศ และรับการกลับมาของนักท่องเที่ยวชาวต่างชาติ ครั้งนี้เป็นการรวมตัวอย่างอบอุ่นของ ผู้บริหารในสังกัด และได้รับการต้อนรับอย่างดีมากจากกับทีมผู้บริหารการไฟฟ้าฝ่ายผลิต (กฟผ) เช่นกัน นอกจาก มิตรภาพ และความสุขบนการสร้างสรรค์สินค้าบริการ ช่องทางการตลาดแล้ว ยังได้ มีการบูรณาการแผนงาน Booster Shot ที่จะทำให้บรรลุ เป้าหมายตาม การพลิกฟื้นประเทศไทย “ฟื้นประเทศด้วยท่องเที่ยว” นักท่องเที่ยวชาวไทย 160 ล้านคนครั้ง กับอัตราการเข้าพักเฉลี่ย 55% นักท่องเที่ยวชาวต่างชาติ ไม่น้อยกว่า 10 ล้านคน #WorkationThailand #ฟื้นประเทศด้วยท่องเที่ยว #เที่ยวเมืองไทยAmazingยิ่งกว่าเดิม #เปิดประเทศ #AmazingNewChapters #ไทยเที่ยวไทย
วันอังคารที่ 9 พฤศจิกายน 2564
ดัชนีความเชื่อมั่น 5 จังหวัดชายแดนใต้ปรับตัวสูงขึ้น
วันอาทิตย์ที่ 7 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ดัชนีความเชื่อมั่นจังหวัดชายแดนใต้ ได้แก่ จ.ปัตตานี ยะลา นราธิวาส สงขลา และสตูล ในไตรมาสที่ 3 ปี 2564 โดยรวมปรับตัวสูงขึ้นอยู่ที่ระดับ 51.87 จากเดิม 50.9 ซึ่งเป็นผลจากความเชื่อมั่นด้านเศรษฐกิจและสังคมที่มีมากขึ้นจากการดำเนินนโยบายตามแผนบูรณาการใน 2 มิติ ได้แก่ การพัฒนาตามศักยภาพพื้นที่ในระดับฐานราก 290 ตำบล เพื่อแก้ปัญหาความยากจนให้ประชาชนพึ่งพาตนเองได้อย่างยั่งยืน และการพัฒนาเสริมสร้างความมั่นคงที่เน้น 3 ด้าน คือ ด้านการสร้างความเข้มแข็งสังคมพหุวัฒนธรรม ด้านการเยียวยาร่างกายและจิตใจผู้ได้รับผลกระทบจากสถานการณ์ความไม่สงบอย่างทั่วถึงเป็นธรรม และด้านการเสริมสร้างความเข้าใจที่ถูกต้องให้ประชาชนทั้งในและนอกพื้นที่
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 20 ธันวาคม 2564
รมว.สธ.ลงพื้นที่ขอบคุณและให้กำลังใจ อสม. อ.ม่วงสามสิบ จ.อุบลราชธานี
วันนี้ (20 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข แพทย์หญิงอัมพร เบญ
วันนี้ (20 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์ทวีศิลป์ วิษณุโยธิณ ผู้ตรวจราชการกระทรวงสาธารณสุข เขตสุขภาพที่ 10 พร้อมคณะผู้บริหาร ลงพื้นที่ให้กำลังใจและขอบคุณ อสม. ที่ร่วมมือป้องกันและแก้ไขปัญหาโควิด 19 ณ หอประชุมที่ว่าการอำเภอม่วงสามสิบ พร้อมเปิดอาคารผู้ป่วยนอก ณ โรงพยาบาลม่วงสามสิบ จังหวัดอุบลราชธานี **************** ธันวาคม 2564
วันพุธที่ 6 กรกฎาคม 2565
เลขานุการรัฐมนตรีว่าการกระทรวงอุตสาหกรรม เป็นประธานพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต
เลขานุการรัฐมนตรีว่าการกระทรวงอุตสาหกรรม เป็นประธานพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต
วันนี้ (5 กรกฎาคม 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต (EVAT X EGAT Electric Motorcycle Conntest for Business Opportunity) โดยมีนายกฤษฎา อุตตโมทย์ นายกสมาคมยานยนต์ไฟฟ้าไทยกล่าวสรุปผลการดำเนินโครงการฯ และนายสมศักดิ์ ปรางทอง ผู้ช่วยผู้อำนวยการฝ่ายบริหารด้านการใช้ไฟฟ้าและกิจการเพื่อสังคม 1 การไฟฟ้าฝ่ายผลิตแห่งประเทศไทย กล่าวแสดงเจตจำนงสนับสนุนการจัดโครงการ ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
เลขานุการรัฐมนตรีฯ กล่าวว่า การจัดกิจกรรมโครงการแข่งขันรถจักรยานยนต์ไฟฟ้าดัดแปลงเพื่อธุรกิจแห่งอนาคต ถือว่าเป็นส่วนสำคัญในการสนับสนุนการใช้งาน และการพัฒนาผลิตภัณฑ์จากฝีมือคนไทย ในช่วงของการเปลี่ยนผ่านไปสู่อุตสาหกรรมยานยนต์ไฟฟ้า เพื่อไปสู่สังคมคาร์บอนต่ำ รวมถึงเป็นการสร้างโอกาส สร้างงาน และสร้างรายได้ให้กับช่างที่มีฝีมือและผู้ประกอบการทั้งรายใหญ่และรายย่อย ด้านยานยนต์ไฟฟ้า เพื่อตอบสนองต่อนโยบายของประเทศ ที่จะขับเคลื่อนประเทศไทย ไปสู่การเป็นฐานการผลิตยานยนต์ไฟฟ้าและชิ้นส่วนที่สำคัญของโลกอีกด้วย
ซึ่งทีมที่ได้รับรางวัลชนะเลิศ ประเภทสถาบันการศึกษา ได้แก่ ทีม E-TECH E-Motorcycle 2021 จากวิทยาลัยอีเทค และทีมที่ชนะเลิศ ประเภทประชาชนทั่วไป ได้แก่ทีม Itimgarage X Crafting lab
--------------------------
วันพฤหัสบดีที่ 19 พฤษภาคม 2565
นายกรัฐมนตรีเยี่ยมชมบูธกรุงไทย “ติดปีกไทย สู่ความยั่งยืน” ในงาน “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
พล.อ.ประยุทธ์ จันทร์โอชา นายกรัฐมนตรี ให้เกียรติเยี่ยมชมบูธธนาคารกรุงไทย “ติดปีกไทย สู่ความยั่งยืน ในงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ซึ่งจัดขึ้นระหว่างวันที่ 19-20 พฤษภาคม 2565 ณ รอยัล พารากอน ฮอลล์
พล.อ.ประยุทธ์ จันทร์โอชา นายกรัฐมนตรี ให้เกียรติเยี่ยมชมบูธธนาคารกรุงไทย “ติดปีกไทย สู่ความยั่งยืน ในงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ซึ่งจัดขึ้นระหว่างวันที่ 19-20 พฤษภาคม 2565 ณ รอยัล พารากอน ฮอลล์ ชั้น 5 ศูนย์การค้าสยามพารากอน โดยมี ดร.พชรพจน์ นันทรามาศ ผู้ช่วยกรรมการผู้จัดการใหญ่ ศูนย์วิจัย Krungthai COMPASS ธนาคารกรุงไทย ให้การต้อนรับ
ภายในงานมีการนำเสนอผลิตภัณฑ์และผลงานของธนาคาร ที่ร่วมเป็นส่วนหนึ่งในการขับเคลื่อนเศรษฐกิจและส่งเสริมนโยบายภาครัฐ ผ่านยุทธศาสตร์ X2G2X ต่อยอดธุรกิจจากคู่ค้าของลูกค้า และโครงการภายใต้ยุทธศาสตร์การสร้างระบบนิเวศทางเศรษฐกิจ “5 Ecosystems” ที่มีส่วนสำคัญในการผลักดันเศรษฐกิจของประเทศ พร้อมนำเสนอจุดแข็งการให้บริการทางการเงินอิเล็กทรอนิกส์ ที่ครอบคลุมทั่วประเทศผ่านโครงการสำคัญๆ ของภาครัฐ
นอกจากนี้ ยังมีการประชาสัมพันธ์โครงการช่วยเหลือลูกค้าประชาชน ที่ได้รับผลกระทบจากการ แพร่ระบาดของโควิด-19 ทั้งการแจกชุดตรวจโควิด-19 (ATK) ผ่านกระเป๋าสุขภาพบนแอปพลิเคชัน “เป๋าตัง” บริการคลินิกแก้หนี้ และมาตรการทางการเงินเพื่อช่วยเหลือลูกค้าทุกกลุ่มอย่างทั่วถึงและยั่งยืน
วันอังคารที่ 26 ตุลาคม 2564
รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัส AY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสำคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัสAY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสำคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก มีการซักซ้อมที่สนามบินแล้ว 2 ครั้ง
วันนี้ (26 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวการเฝ้าระวังเชื้อโควิด 19 กลายพันธุ์ และการเตรียมความพร้อมเปิดประเทศ ว่า การกลายพันธุ์ของเชื้อโควิด 19 เป็นเรื่องปกติ เราให้ความสำคัญกับสายพันธุ์ที่ทำให้อาการของโรครุนแรงขึ้น แพร่เร็วหรือติดต่อง่ายขึ้น ดื้อต่อยารักษาหรือวัคซีน ซึ่งกรมวิทยาศาสตร์การแพทย์ร่วมกับเครือข่ายเฝ้าระวังสายพันธุ์มีการติดตามเก็บตัวอย่างตรวจสายพันธุ์ของเชื้อโควิด 19 ในประเทศไทยมาตลอดเมื่อพบสายพันธุ์ใหม่ในแต่ละพื้นที่มีการรายงานและชี้แจงให้ทราบ เช่น สายพันธุ์เบตา เดลตา เป็นต้น โดยเปิดเผยข้อมูลอย่างโปร่งใส ติดตามเข้าถึงข้อมูลได้ รวมถึงมีการส่งข้อมูลไปยังนานาชาติด้วย ส่วนสายพันธุ์เดลตาพลัสAY.1 ตรวจพบ1 ราย ที่ จ.กำแพงเพชร กรมวิทยาศาสตร์การแพทย์ระบุว่า ยังไม่มีข้อมูลที่บอกว่ามีความรุนแรงเพิ่มขึ้นจากสายพันธุ์เดลตาเดิมจึงไม่มีนัยสำคัญที่ต้องทบทวนการเปิดประเทศแต่อย่างใด และการที่เราเปิดเผยข้อมูลอย่างโปร่งใสจะเป็นการสร้างความเชื่อมั่นให้แก่ชาวต่างชาติ
ดร.สาธิตกล่าวต่อว่า สำหรับการเตรียมความพร้อมรองรับการเปิดประเทศวันที่ 1 พฤศจิกายน 2564 ขณะนี้มีความคืบหน้าพอสมควร มีการซักซ้อมที่สนามบิน 2 ครั้ง เพื่อรับนักท่องเที่ยวต่างชาติ ซึ่งการเข้าประเทศมีหลักๆ คือ กลุ่ม 45 ประเทศ 1 เขตบริหารพิเศษ ที่เดินทางเข้ามาไม่ต้องกักตัว มีมาตรการรองรับ 4 เรื่อง คือ 1.ผู้เดินทางฉีดวัคซีนครบ 2 เข็ม 2.ผลตรวจRT-PCR เป็นลบก่อนเดินทาง 72 ชั่วโมง 3.ตรวจหาเชื้อซ้ำเมื่อมาถึงเข้าพักโรงแรมระหว่างรอผล 1 คืน หากผลเป็นลบสามารถเดินทางได้ทุกที่ในประเทศไทย และ 4.การเดินทางจากสนามบินนานาชาติถึงโรงแรมเป็นระบบปิด (Sealed Root) โดยอยู่ห่างกันไม่เกิน 2 ชั่วโมง ส่วนเด็กที่เดินทางมากับผู้ปกครองอาจยังไม่ได้รับวัคซีนต้องตรวจเชื้อ หากพบผลบวกจะได้นำเข้าสู่การรักษา เพื่อไม่ให้แพร่ระบาดคนในประเทศ ส่วนกรณีพื้นที่แซนด์บ็อกซ์ท่องเที่ยวแต่ละจังหวัดจะมีการออกมาตรการรองรับ ซึ่งที่ผ่านมาเราติดตามควบคุมได้ดี เนื่องจากเดินทางโดยเครื่องบิน ที่ผ่านมาพบการติดเชื้อน้อย เมื่อพบติดเชื้อก็นำเข้าระบบการควบคุมรักษาได้ทันที
ส่วนกรณีข้อเสนอการเปิดประเทศรองรับประเทศเพื่อนบ้าน หากรับวัคซีนครบ ผลตรวจATK เป็นลบ สามารถเดินทางเข้าประเทศไทย 1 วัน เพื่อจับจ่ายใช้สอยก่อนกลับประเทศ อยู่ระหว่างการประชุมหารือเพิ่มเติมเพื่อหาข้อสรุปต่อไป ส่วนกรณีนักท่องเที่ยวที่มีความเสี่ยงต้องตรวจหาเชื้อโควิด โดยหลักการต้องเสียค่าใช้จ่ายเอง
********************************26 ตุลาคม 2564
วันพุธที่ 22 มิถุนายน 2565
โฆษกรัฐบาลเผย “นายกฯ” ห่วงผู้ประสบเหตุไฟไหม้ชุมชนบ่อนไก่ สั่งการ พม. ร่วม กทม. เร่งดูแลให้ความช่วยเหลือผู้ประสบภัย พร้อมให้หน่วยงานที่เกี่ยวข้องลงพื้นที่ สำรวจพื้นที่ชุมชนแออัด
โฆษกรัฐบาลเผย “นายกฯ” ห่วงผู้ประสบเหตุไฟไหม้ชุมชนบ่อนไก่ สั่งการ พม. ร่วม กทม. เร่งดูแลให้ความช่วยเหลือผู้ประสบภัย พร้อมให้หน่วยงานที่เกี่ยวข้องลงพื้นที่ สำรวจพื้นที่ชุมชนแออัด ทั่วกรุงเทพฯ และปริมณฑล วางแผนเผชิญเหตุกรณีพื้นที่เข้าถึงยาก
วันที่ 22 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี ติดตามเหตุเพลิงไหม้ชุมชนพัฒนาบ่อนไก่ ถนนพระรามที่ 4 แขวงลุมพินี เขตปทุมวัน กรุงเทพฯ วานนี้ (21 มิ.ย.65) ซึ่งเป็นพื้นที่ชุมชนแออัด ส่วนใหญ่เป็นบ้านไม้ และห้องเช่าเกือบร้อยหลังคาเรือน มีซอยแคบทำให้รถดับเพลิงและการลำเลียงน้ำเข้าไปฉีดดับเพลิงค่อนข้างยากลำบาก โดยนายกรัฐมนตรีมีความห่วงใยและฝากกำลังใจถึงประชาชนผู้ได้รับผลกระทบ ซึ่งขณะนี้กรุงเทพมหานครและหน่วยงานที่เกี่ยวข้องได้ให้การดูแลเบื้องต้นที่ศูนย์พักพิงชั่วคราว บริเวณศูนย์สร้างสุขทุกวัยบ่อนไก่ (ศูนย์เยาวชนบ่อนไก่) แล้ว
โฆษกประจำสำนักนายกรัฐมนตรีกล่าวว่า นายกรัฐมนตรีได้ขอให้กระทรวงมหาดไทย และหน่วยงานที่เกี่ยวข้องบูรณาการ เร่งสำรวจพื้นที่ชุมชนแอดอัดทั่วกรุงเทพฯ และปริมณฑลในปัจจุบันให้ครอบคลุม พร้อมกับให้วางแผนเผชิญเหตุ เพื่อให้ความช่วยเหลือผู้ประสบสาธารณภัยในกรณีพื้นที่เข้าถึงยาก ให้มีการบูรณาการจัดการในภาวะฉุกเฉิน เพื่อเผชิญเหตุการณ์ฉุกเฉินที่เกิดขึ้นทุกรูปแบบได้อย่างมีประสิทธิภาพ รวมถึงต้องลดความสูญเสียที่จะมีต่อชีวิตและทรัพย์สินของประชาชน ให้มีผลกระทบน้อยที่สุด
“นายกรัฐมนตรีเน้นให้มีการป้องกันมิให้เกิดความเสี่ยงใหม่ และลดความเสี่ยงที่มีอยู่เดิม เพื่อป้องกันการเกิดเหตุสาธารณภัย ป้องกันไม่ให้เกิดการสูญเสีย สำหรับกรณีผู้ประสบภัยเหตุเพลิงไหม้ชุมชนพัฒนาบ่อนไก่ นายกรัฐมนตรีมีความห่วงใย โดยได้สั่งการเพิ่มเติมให้กระทรวงการพัฒนาสังคมและความมั่นคงของมนุษย์ ให้ความช่วยเหลือดูแลผู้ประสบภัยร่วมกับกรุงเทพมหานครอย่างใกล้ชิด ให้สำรวจและรับฟังปัญหา ความต้องการ เพื่อรัฐบาลจะได้เร่งแก้ปัญหาโดยเร็วที่สุด” โฆษกประจำสำนักนายกรัฐมนตรีกล่าว
..........................
วันจันทร์ที่ 8 พฤศจิกายน 2564
ก.แรงงาน ผนึกกำลัง มูลนิธิหัวใจบริสุทธิ์ มอบถุงยังชีพ เรือ และสุขาเคลื่อนที่ช่วยผู้ประสบอุทกภัยชุมชนบางบาล จ.พระนครศรีอยุธยา
ก.แรงงาน ผนึกกำลัง มูลนิธิหัวใจบริสุทธิ์ มอบถุงยังชีพ เรือ และสุขาเคลื่อนที่ช่วยผู้ประสบอุทกภัยชุมชนบางบาล จ.พระนครศรีอยุธยา
เมื่อวันที่8พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ลงพื้นที่มอบสุขาเคลื่อนที่ให้แก่ประชาชนที่ได้รับผลกระทบจากอุทกภัยจำนวน20ชุดถุงยังชีพจำนวน200ชุดและเรือ4ลำแก่ตำบลบางไทร2ลำและตำบลบางชะนี2ลำเพื่อช่วยเหลือผู้ประสบอุทกภัยในพื้นที่อำเภอบางบาลจังหวัดพระนครศรีอยุธยาโดยมีนางสาวกุลพรภัสร์วงศ์มาจารภิญญาประธานกิตติมศักดิ์มูลนิธิหัวใจบริสุทธิ์นายสมยศเกษสุวรรณนายอำเภอบางบาลนายกนกศักดิ์แดงใบกำนันตำบลบางชะนีพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดพระนครศรีอยุธยาเข้าร่วมในครั้งนี้ด้วยโดยนางธิวัลรัตน์กล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมซึ่งกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยผู้ประสบอุทกภัยจึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจและในวันนี้ท่านสุชาติชมกลิ่นรัฐมนตรีว่าการกระทรวงแรงงานมอบหมายให้ดิฉันและท่านโฆษกลงพื้นที่จังหวัดพระนครศรีอยุธยาร่วมกับประธานที่ปรึกษามูลนิธิหัวใจบริสุทธิ์มามอบสุขาเคลื่อนที่เรือและถุงยังชีพเพื่อบรรเทาความเดือดร้อนแก่ชาวบ้านที่ประสบอุทกภัยณศาลาอเนกประสงค์หมู่ที่3ตำบลบางชะนีอำเภอบางบาลจังหวัดพระนครศรีอยุธยา
นางธิวัลรัตน์กล่าวต่อว่าท่านสุชาติชมกลิ่นรัฐมนตรีว่าการกระทรวงแรงงานได้ฝากความห่วงใยและให้กำลังใจมายังพี่น้องผู้ใช้แรงงานและชาวบ้านทุกคนที่ประสบอุทกภัยในนามรัฐบาลกระทรวงแรงงานและต้องขอขอบคุณภาคีเครือข่ายอย่างมูลนิธิหัวใจบริสุทธิ์ที่ได้สนับสนุนความช่วยเหลือเพื่อบรรเทาความเดือดร้อนแก่พี่น้องประชาชนในวันนี้ในส่วนมาตรการความช่วยเหลือของกระทรวงแรงงานภายหลังจากน้ำลดกรมพัฒนาฝีมือแรงงานเตรียมจัดฝึกอบรมให้ความรู้แก่ผู้ประสบภัยน้ำท่วมอาทิหลักสูตรช่างซ่อมอุปกรณ์และเครื่องใช้ไฟฟ้าภายในบ้านเพื่อให้ผู้ประสบภัยสามารถซ่อมอุปกรณ์หรือเครื่องใช้ภายในบ้านที่ถูกน้ำท่วมได้ก็จะช่วยให้ผู้อบรมได้ทั้งความรู้และประหยัดค่าใช้จ่ายไม่ต้องส่งซ่อมหรือจัดซื้อใหม่และการฝึกอบรมสาขาช่างซ่อมเครื่องยนต์เล็กเพื่อการเกษตรสาขาช่างก่ออิฐ-ฉาบปูนสาขาช่างปูกระเบื้องเป็นต้นสำนักงานจัดหางานจังหวัดให้บริการจัดหางานและส่งเสริมการประกอบอาชีพสำนักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือโดยสนับสนุนค่าตอบแทนรวมถึงวัสดุอุปกรณ์ฝึกอาชีพเพื่อให้ประชาชนมีรายได้อย่างต่อเนื่องสำนักงานสวัสดิการและคุ้มครองแรงงานจังหวัดจะให้คำปรึกษาด้านสิทธิตามกฎหมายคุ้มครองแรงงานนอกจากนี้สำนักงานประกันสังคมจังหวัดดูแลสิทธิประโยชน์ให้แก่ผู้ประสบภัยเรื่องสิทธิประกันสังคมจัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบเป็นต้น
+++++++++++++++++++
กองเผยแพร่และประชาสัมพันธ์
8พฤศจิกายน2564
วันอังคารที่ 5 กรกฎาคม 2565
ครม.อนุมัติหลักการปรับปรุงโครงสร้างและภารกิจของส่วนราชการกองทัพอากาศ เปลี่ยนจากกรมควบคุมการปฏิบัติทางอากาศ เป็น กองบัญชาการควบคุมการปฏิบัติทางอากาศ
ครม.อนุมัติหลักการปรับปรุงโครงสร้างและภารกิจของส่วนราชการกองทัพอากาศ เปลี่ยนจากกรมควบคุมการปฏิบัติทางอากาศ เป็น กองบัญชาการควบคุมการปฏิบัติทางอากาศ ครอบคลุมการปฏิบัติการ ทางอากาศ ทางอวกาศ และ ทางไซเบอร์
วันที่ 5 กรกฎาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศ กองทัพไทย กระทรวงกลาโหม (ฉบับที่ ..) พ.ศ. .... เพื่อปรับปรุงโครงสร้างและภารกิจของส่วนราชการกองทัพอากาศ โดยในส่วนของกรมควบคุมการปฏิบัติทางอากาศ เปลี่ยนชื่อเป็น กองบัญชาการควบคุมการปฏิบัติทางอากาศ และได้แก้ไขเพิ่มเติมหน้าที่เพื่อให้ครอบคลุมการปฏิบัติการทั้ง 3 มิติ ได้แก่ ทางอากาศ ทางอวกาศ และ ทางไซเบอร์ ให้สอดคล้องกับสถานการณ์ด้านความมั่นคงและเทคโนโลยีที่เปลี่ยนแปลงไป
ทั้งนี้ ในการปรับปรุงโครงสร้างและภารกิจของกรมควบคุมการปฏิบัติทางอากาศ เปลี่ยนชื่อมาเป็น กองบัญชาการควบคุมการปฏิบัติทางอากาศ นอกจากจะเพิ่มขีดความสามารถและประสิทธิภาพการบัญชาการและควบคุมการปฏิบัติทางอากาศ ทางอวกาศ และทางไซเบอร์ เพื่อรองรับภารกิจการปฏิบัติการทางทหารทั้งการรบและไม่ใช่การรบแล้ว ยังสามารถสนับสนุนภารกิจอื่นของรัฐในการพัฒนาประเทศ การป้องกันและแก้ไขปัญหาจากภัยพิบัติและการช่วยเหลือประชาชน และยังสามารถรองรับการปฏิบัติการของอากาศยานรบ ยุคที่ 5 ที่วางแผนจะจัดหาในอนาคต และเป็นการสร้างสมดุลของระบบเตรียมกำลังและระบบการใช้กำลังกองทัพอากาศ ส่งผลดีต่อการสนับสนุนการปฏิบัติภารกิจของเหล่าทัพและกองทัพไทย
สำหรับการปรับปรุงโครงสร้างและการจัดอัตรากำลังพลนั้น ให้กระทรวงกลาโหมยึดถือหลักการ ปรับเกลี่ยและจัดกลุ่มงานใหม่ ของหน่วยงานที่มีความจำเป็นลดน้อยลงแล้วเพิ่มให้กับหน่วยงานที่ต้องการเพิ่มขีดความสามารถ โดยปรับเกลี่ยอัตรากำลังพลภายในตรงตามชั้นยศ ไม่ทำให้อัตรากำลังพล ยอดอัตรากำลังพลแต่ละชั้นยศ และงบประมาณรายจ่ายกำลังพลภาครัฐทุกประเภทเพิ่มขึ้น
วันพฤหัสบดีที่ 17 มีนาคม 2565
พม. เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
พม. เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
วันที่ 16 มีนาคม 2565 เวลา 16.00 น. ณ กระทรวงการพัฒนาสังคมและความมั่นคงของมนุษย์ (พม.)นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยถึงความคืบหน้ากรณี พม.เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ..... ซึ่งขณะนี้ พม. อยู่ระหว่างการดำเนินการรับฟังความคิดเห็นจากผู้มีส่วนได้ส่วนเสีย อาทิ เครือข่ายภาคประชาสังคม เครือข่ายคนพิการ เครือข่ายผู้สูงอายุ สตรี เด็ก เยาวชน และสภาองค์กรชุมชน โดยมีเครือข่ายต่าง ๆ เข้ามาแสดงความคิดเห็นแล้วกว่า 5,004 องค์กร (ข้อมูล ณ วันที่ 11 มี.ค. 65) ซึ่งมีทั้งเห็นด้วย และไม่เห็นด้วยกับร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
นางพัชรีกล่าวต่อไปว่า โค้งสุดท้ายแล้ว กระทรวง พม. จะเปิดรับฟังความร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. .... จนถึงวันที่ 25 มีนาคม 2565 อยากเชิญชวนให้เครือข่ายที่มีส่วนเกี่ยวข้องเข้ามาร่วมแสดงความคิดเห็นให้มากที่สุด โดยสามารถแสดงความคิดเห็นผ่านช่องทาง ดังนี้ 1) ผ่านเว็บไซต์ กระทรวงการพัฒนาสังคมและความมั่นคงของมนุษย์ที่www.m-society.go.th เว็บไซต์และเว็บบอร์ดของกรมพัฒนาสังคมและสวัสดิการwww.dsdw.go.thและระบบกลางทางกฎหมายhttps://www.law.go.th2) เวทีรับฟังความคิดเห็น 3) ทางไปรษณีย์อิเล็กทรอนิกส์ Email : npo.draff@gmail.com โดยขอให้ตั้งชื่อเรื่อง "แสดงความคิดเห็นต่อร่างพระราชบัญญัติการดำเนินกิจกรรมขององค์กรไม่แสวงหากำไร พ.ศ. ...." และ 4) นำส่งด้วยตนเองหรือทางไปรษณีย์ มายังกรมพัฒนาสังคมและสวัสดิการ ที่อยู่ 1034 ถนนกรุงเกษม แขวงมหานาค เขตป้อมปราบศัตรูพ่าย กรุงเทพมหานคร 10100
หลังจากปิดการรับฟังความคิดเห็นแล้ว กระทรวง พม. จะนำข้อมูลไปวิเคราะห์ร่วมกับหน่วยงานที่เกี่ยวข้อง และจะแถลงข่าวเปิดเผยผลการรับฟังความคิดเห็นและผลการวิเคราะห์ให้ประชาชนได้รับทราบ และเสนอต่อคณะรัฐมนตรีเพื่อประกอบการพิจารณาต่อไปนางพัชรีกล่าวในตอนท้าย
วันพุธที่ 5 มกราคม 2565
ปลัด สธ.เผยแนวโน้มติดเชื้อโควิดเพิ่มขึ้นตามคาดการณ์ ย้ำฉีดวัคซีน ใช้มาตรการ UP ช่วยป้องกันการติดเชื้อ
ปลัดกระทรวงสาธารณสุข เผย หลังปีใหม่เริ่มพบสัญญาณผู้ติดเชื้อโควิด 19 มีแนวโน้มเพิ่มขึ้นตามการคาดการณ์ แนะประชาชนที่กลับจากการเดินทางช่วงปีใหม่สังเกตอาการตนเอง 14 วัน เน้นทำงานที่บ้าน และตรวจ ATK ก่อนเข้าทำงาน
ปลัดกระทรวงสาธารณสุข เผย หลังปีใหม่เริ่มพบสัญญาณผู้ติดเชื้อโควิด 19 มีแนวโน้มเพิ่มขึ้นตามการคาดการณ์ แนะประชาชนที่กลับจากการเดินทางช่วงปีใหม่สังเกตอาการตนเอง 14 วัน เน้นทำงานที่บ้าน และตรวจATK ก่อนเข้าทำงาน พร้อมให้ทุกจังหวัดเตรียมระบบ HI/CI รองรับ ย้ำการฉีดวัคซีน เข้มป้องกันตนเองสูงสุดงดไปสถานที่เสี่ยง ช่วยป้องกันการติดเชื้อได้
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยวันนี้ (5 มกราคม 2565) มีผู้ติดเชื้อรายใหม่ 3,899 ราย รักษาหาย 2,508 ราย และเสียชีวิต 19 ราย อยู่ระหว่างการรักษา 34,877 ราย จำนวนนี้เป็นผู้ป่วยปอดอักเสบ 541 ราย และใส่เครื่องช่วยหายใจ 149 ราย พบผู้ติดเชื้อมาจากต่างประเทศ 169 ราย สำหรับการติดเชื้อภายในประเทศพบลักษณะเป็นกลุ่มก้อน โดยเฉพาะร้านอาหารกึ่งผับร้านหมูกระทะ และสถานบันเทิง ที่ไม่ปฏิบัติตามมาตรการCOVID Free Setting ในหลายจังหวัด ได้แก่ เชียงใหม่ พะเยา อุบลราชธานี ขอนแก่น ชลบุรี มหาสารคาม และอุดรธานี นอกจากนี้ ยังพบการติดเชื้อที่เกี่ยวข้องกับตลาด เรือนจำ โรงงาน สถานประกอบการ ถนนคนเดิน แคมป์คนงาน งานศพ งานแต่ง และงานเลี้ยงปีใหม่
ทั้งนี้ ช่วงหลังเทศกาลปีใหม่สถานการณ์เริ่มเป็นไปตามที่คาดการณ์ คือ ผู้ป่วยอาการหนักและเสียชีวิตลดลงแต่พบสัญญาณผู้ติดเชื้อมีแนวโน้มเพิ่มสูงขึ้น โดยเฉพาะจังหวัดท่องเที่ยวและจังหวัดที่มีผู้เดินทางกลับภูมิลำเนาจำนวนมาก จึงขอให้ประชาชนที่กลับจากการเดินทางช่วงปีใหม่เฝ้าระวังสังเกตอาการตนเอง 14 วัน ขอให้หน่วยงานและสถานประกอบการต่าง ๆ เน้นการทำงานที่บ้าน (Work From Home) ในสัปดาห์แรก พร้อมตรวจ ATK อย่างน้อย 2 ครั้ง ห่างกัน 3 วัน โดยเฉพาะผู้ที่เดินทางด้วยขนส่งสาธารณะนานเกิน 4 ชั่วโมง หรือไปในสถานที่ที่มีการรวมกลุ่มคนจำนวนมากและงดการรวมกลุ่มรับประทานอาหารร่วมกัน
นพ.เกียรติภูมิกล่าวต่อว่า ได้ประชุมทางไกลผ่านระบบวีดิโอกับนายแพทย์สาธารณสุขทุกจังหวัด และผู้อำนวยการโรงพยาบาลให้เตรียมความพร้อมรับผู้ป่วยทั้งเตียง ยาและเวชภัณฑ์ และจัดระบบการรักษาที่บ้านหรือชุมชน(Home Isolation : HI / Community Isolation : CI) ไว้รองรับผู้ป่วยซึ่งส่วนใหญ่จะไม่มีอาการหรือมีอาการน้อย ขณะเดียวกันให้ขยายบริการฉีดวัคซีนทั้งแบบ walk in และจัดบริการเชิงรุกในพื้นที่ เพื่อให้ประชาชนได้รับวัคซีนมากที่สุด ขอให้ประชาชนมารับวัคซีน ทั้งผู้ที่ยังไม่เคยได้รับ และผู้ที่ถึงเวลารับเข็มกระตุ้นตามที่กำหนด โดยติดต่อสอบถามสถานบริการของรัฐใกล้บ้านได้ และใช้มาตรการป้องกันตนเองขั้นสูงสุด โดยเฉพาะการสวมหน้ากากตลอดเวลา ล้างมือ และเว้นระยะห่าง รวมถึงงดไปสถานที่เสี่ยงต่อการแพร่กระจายเชื้อ ซึ่งหากพบสถานที่ไม่ปฏิบัติตามมาตรการขอให้แจ้งฝ่ายปกครองในพื้นที่ เพื่อดำเนินการตามกฎหมาย
************************************** 5 มกราคม 2565
วันพฤหัสบดีที่ 20 มกราคม 2565
ศบค. คลายล็อก ลดพื้นที่สีส้มเหลือ 44 จว. เริ่ม 24 ม.ค. 65 เปิดลงทะเบียน Test and Go 1 ก.พ. 65
.....
ที่ประชุม ศบค. (20 ม.ค. 65) เห็นชอบการปรับระดับพื้นที่สถานการณ์ทั่วราชอาณาจักร โดยลดพื้นที่ควบคุม (สีส้ม) จาก 69 จังหวัด เหลือ 44 จังหวัด และเพิ่มพื้นที่เฝ้าระวังสูง (สีเหลือง) เป็น 25 จังหวัด โดยยังคงพื้นที่นำร่องท่องเที่ยว (สีฟ้า) 8 จังหวัด เริ่ม 24 ม.ค. 65 เป็นต้นไป
.
25 จังหวัดพื้นที่เฝ้าระวังสูง (สีเหลือง) ประกอบด้วย จ.กำแพงเพชร ชัยนาท ชัยภูมิ นครพนม นครสวรรค์ นราธิวาส บึงกาฬ ปัตตานี พิจิตร พิษณุโลก เพชรบูรณ์ แพร่ ยะลา ลำปาง ลำพูน เลย สกลนคร สิงห์บุรี สุโขทัย สุพรรณบุรี หนองบัวลำภู อ่างทอง อำนาจเจริญ อุตรดิตถ์ อุทัยธานี
.
พร้อมปรับมาตรการในพื้นที่นำร่องท่องเที่ยวและพื้นที่เฝ้าระวังสูง โดยขยายเวลาการบริโภคเครื่องดื่มแอลกอฮอล์ในร้านอาหาร เป็นไม่เกิน 23.00 น. ซึ่งจะต้องเป็นร้านที่ผ่าน SHA+ หรือ Thai Stop COVID 2 Plus เท่านั้น
.
สำหรับการเดินทางเข้าราชอาณาจักร จะเปิดลงทะเบียน Thailand Pass ในรูปแบบ Test and Go โดยไม่กำหนดประเทศต้นทาง และเพิ่มพื้นที่ Sandbox ได้แก่ จ.ชลบุรี (อ.บางละมุง เมืองพัทยา อ.ศรีราชา อ.เกาะสีชัง อ.สัตหีบ เฉพาะ ต.นาจอมเทียน และ ต.บางเสร่) และ จ.ตราด (เกาะช้าง) ตั้งแต่ 1 ก.พ. 65
.
อ่านเพิ่มเติม คลิก https://www.thaigov.go.th/news/contents/details/50713
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 18 พฤษภาคม 2565
นายกฯ ปลื้ม! ครึ่งทางแรก ทัพนักกีฬาไทยกวาดแล้ว 149 เหรียญ จากกีฬาซีเกมส์ 2021
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ร่วมติดตามและยินดีที่นักกีฬาทีมชาติไทยสร้างผลงานยอดเยี่ยมทุกประเภทกีฬาในการแข่งขันกีฬาซีเกมส์ 2021 ครั้งที่ 31 ที่จัดขึ้น ณ ประเทศเวียดนาม ระหว่างวันที่ 12 - 23 พ.ค. 65 สามารถคว้ารางวัลในช่วงครึ่งทางแรกได้ทั้งหมด 149 เหรียญ แบ่งเป็น 43 เหรียญทอง 44 เหรียญเงิน 62 เหรียญทองแดง (สถานะ :ช่วงค่ำวันที่ 17 พ.ค. 65)
.
ซึ่งจากการติดตามการแข่งขันกีฬาซีเกมส์อย่างใกล้ชิด เชื่อมั่นในความพยายาม ตั้งใจ และทุ่มเทของทัพนักกีฬากว่าแปดร้อยชีวิต เพื่อมุ่งสู่ความสำเร็จ สร้างชื่อเสียงและความภาคภูมิใจต่อตนเอง ครอบครัว และประเทศชาติ รวมถึงเป็นแรงบันดาลใจให้กับเยาวชนได้ยึดเป็นแบบอย่าง และขอให้นักกีฬาไทยทุกคนมีความสุขกับการแข่งขันไม่ว่าผลจะออกมาเป็นอย่างไร
และเชิญชวนประชาชนร่วมส่งแรงใจเชียร์ทัพนักกีฬาไทยต่อเนื่อง เพราะยังมีอีกหลายเกมกีฬาที่ทีมชาติไทยเข้าร่วมแข่งขัน อาทิ ฟุตบอล ฟุตซอล แบดมินตัน วอลเลย์บอล ยิงธนู เป็นต้น ซึ่งเป็นกีฬาที่น่าลุ้นผล ร่วมกันส่งแรงใจให้กับนักกีฬาไทย
.
อ่านเพิ่มเติม คลิก https://www.thaigov.go.th/news/contents/details/54673
#ไทยคู่ฟ้า #ร่วมต้านโควิด19
-------------------
วันอังคารที่ 16 สิงหาคม 2565
กรมทางหลวง สรุปอุบัติเหตุบนทางหลวงเดือนกรกฎาคม 2565 พบอุบัติเหตุลดลง 8% สาเหตุหลัก ขับเร็วเกินกฎหมายกำหนด
.....
กรมทางหลวง (ทล.) กระทรวงคมนาคม โดยสำนักอำนวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศ ประจำเดือนกรกฎาคม 2565 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของกรมทางหลวง จำนวน 1,088 ครั้ง ทำให้มีผู้เสียชีวิต 179 คน ได้รับบาดเจ็บทั้งสิ้น 929 คน จำนวนรถที่เกิดอุบัติเหตุ 1,654 คัน เป็นเหตุให้ทรัพย์สินของกรมทางหลวงเสียหายประมาณ 9 ล้านบาท เมื่อเปรียบเทียบสถิติอุบัติเหตุประจำเดือนกรกฎาคม 2564 จำนวนอุบัติเหตุลดลงจากปีที่ผ่านมา 8% ผู้เสียชีวิตเพิ่มขึ้น 54% บาดเจ็บเพิ่มขึ้น 19% จำนวนรถที่เกิดอุบัติเหตุลดลง 0.4% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกำหนด 79% (858 ครั้ง) รองลงมา ได้แก่ การตัดหน้าระยะกระชั้นชิด 7% (72 ครั้ง) หลับใน 6% (68 ครั้ง) และอุปกรณ์รถบกพร่อง 4% (47 ครั้ง)
สำหรับอุบัติเหตุส่วนใหญ่เกิดบริเวณทางตรง 62% (674 ครั้ง) ทางโค้ง 14% (153 ครั้ง) และทางแยกระดับเดียวกัน 8% (91 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 40% (662 คัน) รถยนต์นั่ง 27% (443 คัน) และรถจักรยานยนต์ 12% (205 คัน) ซึ่งหากจำแนกตามภาคของการเกิดอุบัติเหตุพบว่า เส้นทางในภาคเหนือเกิดอุบัติเหตุสูงสุด 25% ภาคตะวันออกเฉียงเหนือ 20% และภาคกลาง กรุงเทพฯ และปริมณฑล 17% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 ตอน แขวงคลองสองต้นนุ่น - พิมพา จำนวน 45 ครั้ง
ทั้งนี้ ทล. ได้มีมาตรการแก้ไขที่ได้ดำเนินการร่วมกับ ตำรวจทางหลวง ในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวง พร้อมทั้งให้แขวงทางหลวงดำเนินการตรวจสอบความปลอดภัยถนน ซึ่งเป็นมาตรการที่สำคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวังโดยเฉพาะอย่างยิ่งในช่วงฤดูฝน เพื่อความปลอดภัยของท่านและผู้ร่วมทาง รวมถึงเป็นการป้องกันและลดอุบัติเหตุให้ได้ประสิทธิผลอีกด้วย
หากผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติม สามารถติดต่อได้ที่สายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง) หรือ สายด่วนมอเตอร์เวย์ 1586 กด 7 และตำรวจทางหลวง 1193 ตลอด 24 ชั่วโมง
วันพุธที่ 8 ธันวาคม 2564
กรมทางหลวงชนบท พัฒนาโครงข่ายคมนาคม สนับสนุนเส้นทางการขนส่งผลผลิตทางการเกษตร ตามนโยบายของรัฐมนตรีว่าการกระทรวงคมนาคม ก่อสร้างถนนสายบ้านแม่แอบ จังหวัดเชียงใหม่
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อำเภอจอมทอง จังหวัดเชียงใหม่ สนับสนุนเส้นทางคมนาคมขนส่งผลผลิตทางการเกษตรในพื้นที่ เพิ่มประสิทธิภาพการเดินทางอย่างสะดวกปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อำเภอจอมทอง จังหวัดเชียงใหม่ สนับสนุนเส้นทางคมนาคมขนส่งผลผลิตทางการเกษตรในพื้นที่ เพิ่มประสิทธิภาพการเดินทางอย่างสะดวกปลอดภัยในทุกฤดูกาล ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในด้านการยกระดับมาตรฐานโครงข่ายทางและความปลอดภัยในการสัญจรของประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ปัจจุบัน ทช. ได้ดำเนินการพัฒนาเส้นทาง เพื่อเข้าสู่แหล่งท่องเที่ยวและชุมชนอย่างต่อเนื่อง รวมถึงการพัฒนาสายทางบริเวณพื้นที่โครงการหลวงที่เริ่มดำเนินการมาตั้งแต่ปี พ.ศ. 2551 โดยได้กำหนดมาตรฐานถนนหลวงภูเขาสำหรับใช้เป็นแนวทางการดำเนินงานปรับปรุงและบำรุงรักษาเส้นทางในพื้นที่โครงการหลวง เนื่องจากที่ตั้งของโครงการส่วนใหญ่อยู่ในพื้นที่ห่างไกล สภาพภูมิประเทศเป็นภูเขาสูงชัน ส่งผลให้การคมนาคมขนส่งเป็นไปด้วยความยากลำบากโดยเฉพาะในช่วงฤดูฝน เส้นทางบางส่วนที่ยังคงเป็นลูกรังจึงไม่สามารถสัญจรผ่านได้ ด้วยเหตุนี้ ทช. จึงได้ดำเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อำเภอจอมทอง จังหวัดเชียงใหม่ เพื่อบรรเทาความเดือดร้อนในการสัญจรของประชาชน เพิ่มประสิทธิภาพให้สามารถเดินทางได้อย่างสะดวกปลอดภัยในทุกฤดูกาล พร้อมสนับสนุนเส้นทางการขนส่งผลผลิตทางการเกษตรได้อย่างรวดเร็วมากยิ่งขึ้น ช่วยพัฒนาคุณภาพชีวิตของชาวไทยภูเขา
โครงการก่อสร้างถนนสายแยก ทล.1009 - บ้านแม่แอบ อำเภอจอมทอง จังหวัดเชียงใหม่ มีจุดเริ่มต้นโครงการบริเวณบ้านสบแอบ (กม. ที่ 0+000) และสิ้นสุดโครงการบริเวณบ้านป่าแขม (กม. ที่ 10+985) รวมระยะทางทั้งสิ้น 10.985 กิโลเมตร โดยได้ดำเนินการก่อสร้างถนนผิวจราจรคอนกรีตเสริมเหล็ก ขนาด 2 ช่องจราจร ความกว้าง 4 เมตร พร้อมสะพานคอนกรีต จำนวน 4 แห่ง และติดตั้งอุปกรณ์อำนวยความปลอดภัย ป้ายเครื่องหมายจราจร รวมถึงระบบระบายน้ำบริเวณสองข้างทาง ทั้งนี้ ปัจจุบันโครงการดังกล่าวอยู่ระหว่างก่อสร้างงานดิน งานรองพื้นทาง งานพื้นทาง งานท่อเหลี่ยมและท่อกลมคอนกรีตเสริมเหล็ก ซึ่งคาดว่าจะดำเนินการก่อสร้างแล้วเสร็จในช่วงต้นปี 2566 โดยใช้งบประมาณทั้งสิ้น 85.204 ล้านบาท (แปดสิบห้าล้านสองแสนสี่พันบาท)
วันจันทร์ที่ 25 เมษายน 2565
สำนักงานสลากฯ จัดประชุมเพื่อคัดเลือกตัวแทนจำหน่ายโครงการสลาก 80 ภาคตะวันออก ที่ฉะเชิงเทรา และระยอง
นายทวีป วุฒิบาทุกาจิตต์ รองผู้อำนวยการสำนักงานสลากกินแบ่งรัฐบาล เป็นประธานการประชุมชี้แจงหลักเกณฑ์และเงื่อนไขให้กับตัวแทนจำหน่ายสลากในภาคตะวันออกที่สนใจสมัครเข้าร่วมโครงการสลาก 80
วันนี้ (23 เมษายน 2565) เวลา 10.00 น. ที่หอประชุมศูนย์เรียนรู้หลักเศรษฐกิจพอเพียงอำเภอเมืองฉะเชิงเทรา จังหวัดฉะเชิงเทรา นายทวีป วุฒิบาทุกาจิตต์ รองผู้อำนวยการสำนักงานสลากกินแบ่งรัฐบาลเป็นประธานการประชุมชี้แจงหลักเกณฑ์และเงื่อนไขให้กับตัวแทนจำหน่ายสลากในภาคตะวันออกที่สนใจสมัครเข้าร่วมโครงการสลาก 80 และในวันพรุ่งนี้ (24 เมษายน 2565) จะเดินทางไปจัดกิจกรรมเช่นเดียวกันนี้ที่หอประชุมศูนย์ราชการจังหวัดระยอง
รองผู้อำนวยการสำนักงานสลากกินแบ่งรัฐบาล กล่าวว่า โครงการสลาก 80 เป็นมาตรการหนึ่งที่สำนักงานสลากกินแบ่งรัฐบาลได้วางแนวทางไว้ เพื่อให้ประชาชนสามารถหาซื้อสลากได้ในราคา 80 บาท จากจุดจำหน่ายที่กระจายอยู่ทั่วประเทศ โดยตัวแทนจำหน่ายที่เข้าร่วมโครงการ จะได้รับสลากไปจำหน่ายจุดละ 25 เล่มหรือ 2,500 ฉบับ ซื้อขายผ่านแอปพลิเคชันเป๋าตัง และถุงเงิน ในปีนี้ สำนักงานสลากฯ จะกระจายจุดจำหน่าย 1,000 จุด ทั่วประเทศ ขณะนี้ เปิดให้บริการโครงการสลาก 80 แล้ว จำนวน 209 จุดในกรุงเทพมหานคร ปริมณฑลและจังหวัดต่างๆ ในภาคกลาง และอยู่ระหว่างการจัดทำสัญญาในส่วนของภาคตะวันออกเฉียงเหนืออีก 151 ราย ซึ่งจะเริ่มขายสลากตั้งแต่งวดวันที่ 1 มิถุนายน 2565 เป็นต้นไป
สำหรับการเดินทางมาประชุมครั้งนี้ จะเป็นการประชุมผู้สมัครเข้าร่วมโครงการจาก 8 จังหวัด ในภาคตะวันออก ได้แก่ ปราจีนบุรี สระแก้ว นครนายก ฉะเชิงเทรา ระยอง จันทบุรี ชลบุรีและตราด ซึ่งมีผู้ผ่านคุณสมบัติและหลักเกณฑ์เบื้องต้นจำนวน 326 ราย หลังจากนั้น จะเข้าสู่กระบวนการจัดทำสัญญาในห้วงเดือนพฤษภาคมที่จะถึงนี้ สำหรับภาคเหนือ ซึ่งมีผู้ผ่านคุณสมบัติเบื้องต้น 996 ราย และภาคใต้ อีก 450 รายนั้น สำนักงานฯ จะเดินทางไปจัดประชุมและคัดเลือกภายในเดือนพฤษภาคม 2565 เพื่อให้โครงการสลาก 80 ทั่วทุกภูมิภาคทั่วประเทศ เป็นไปอย่างต่อเนื่อง รองผู้อำนวยการสำนักงานสลากฯ กล่าวในตอนท้าย
วันศุกร์ที่ 8 ตุลาคม 2564
สธ. ฉีดไฟเซอร์ นร. หญิง 2 เข็ม - นร. ชาย 1 เข็ม ตามคำแนะนำราชวิทยาลัยกุมารแพทย์ฯ ย้ำ วัคซีนมีประโยชน์มากกว่าผลข้างเคียง
....
กระทรวงสาธารณสุข เดินหน้าฉีดวัคซีนไฟเซอร์ให้กับนักเรียน แบ่งเป็น นักเรียนหญิง 2 เข็ม และนักเรียนชาย 1 เข็ม ตามคำแนะนำของราชวิทยาลัยกุมารแพทย์แห่งประเทศไทย เพื่อติดตามข้อมูลและประเมินผลข้างเคียง
.
สำหรับอาการกล้ามเนื้อหัวใจอักเสบและเยื่อหุ้มหัวใจอักเสบนั้น พบว่ามีความสัมพันธ์กับการฉีดวัคซีน mRNA ซึ่งส่วนใหญ่เกิดในเด็กชายอายุ 12 - 17 ปี ในการฉีดเข็มที่ 2 มีประมาณ 6 คนใน 1 แสนคน ซึ่งอาการดังกล่าว ไม่รุนแรงและหายเองได้
.
ปัจจุบัน ประเทศไทยได้ฉีดวัคซีนไปแล้ว 1.3 แสนคน พบอาการกล้ามเนื้อหัวใจอักเสบ 4 คน ยังถือว่าอยู่ในเกณฑ์ และผู้เชี่ยวชาญเชื่อว่าการฉีดวัคซีนมีประโยชน์มากกว่าผลข้างเคียง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 29 มีนาคม 2565
สธ. เผย "ฟาวิพิราเวียร์" มีเพียงพอดูแลผู้ป่วย สัปดาห์นี้เร่งกระจายยาเพิ่ม 15 ล้านเม็ด ครอบคลุมทุกจังหวัด
.....
กรณีที่มีข่าวว่ายาฟาวิพิราเวียร์ที่ใช้รักษาผู้ป่วยโควิด-19 มีไม่เพียงพอนั้น กระทรวงสาธารณสุข (สธ.) ยืนยัน ขณะนี้ประเทศไทยมียาฟาวิพิราเวียร์ "เพียงพอ" ในการดูแลผู้ป่วย
.
โดยมีจำนวนยาคงเหลือทั่วประเทศราว 22.87 ล้านเม็ด (ข้อมูล ณ วันที่ 28 มี.ค. 65) และทุกจังหวัดยังมียาคงเหลือในคลังยา ซึ่งระยะต่อไป สธ. จะดำเนินการกระจายยาเพิ่มอีก ดังนี้
.
- วันที่ 29 มี.ค. - 2 เม.ย. 65 จำนวน 15 ล้านเม็ด
- วันที่ 3 - 9 เม.ย. 65 จำนวน 11.6 ล้านเม็ด
- วันที่ 10 -16 เม.ย. 65 จำนวน 20 ล้านเม็ด
.
อ่านเพิ่มเติม คลิกhttps://www.thaigov.go.th/news/contents/details/53033
#ไทยคู่ฟ้า#ร่วมต้านโควิด19
-------------------
วันจันทร์ที่ 21 มิถุนายน 2564
รพ.บุษราคัม ขยายแผนรับผู้ป่วยสีเหลือง จาก กทม. ปริมณฑล และจังหวัดใกล้เคียง ถึง 31 ส.ค. 64
กระทรวงสาธารณสุข ปรับแผนโรงพยาบาลบุษราคัม ขยายบริการรักษาผู้ป่วยโควิด 19 กลุ่มสีเหลืองในพื้นที่ กทม. ปริมณฑล และจังหวัดใกล้เคียง ทั้งคนไทยและคนต่างด้าว ให้บริการต่อจนถึง 31 สิงหาคม 2564
กระทรวงสาธารณสุข ปรับแผนโรงพยาบาลบุษราคัม ขยายบริการรักษาผู้ป่วยโควิด 19 กลุ่มสีเหลืองในพื้นที่ กทม. ปริมณฑล และจังหวัดใกล้เคียง ทั้งคนไทยและคนต่างด้าว ให้บริการต่อจนถึง 31 สิงหาคม 2564 ช่วยให้โรงพยาบาลใหญ่ดูแลรักษาผู้ป่วยอาการหนัก และลดการตั้งโรงพยาบาลสนาม ตั้งแต่ 14 พ.ค. มีผู้ป่วยเข้ารับการรักษาแล้ว 3,094 ราย ผู้ป่วยเข้ารับการรักษาเฉลี่ยวันละ 81 ราย จำนวนผู้ป่วยเพิ่มขึ้นต่อเนื่อง
วันนี้ (21 มิถุนายน 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ได้ปรับแนวทางรองรับผู้ป่วยโควิด 19 ของโรงพยาบาลบุษราคัม จากเดิมที่รับดูแลผู้ป่วยในพื้นที่ กทม. ปริมณฑล ขยายบริการให้กับผู้ป่วยจังหวัดใกล้เคียงทั้งคนไทยและคนต่างด้าวและเนื่องจากยังคงพบผู้ติดเชื้อเพิ่มขึ้นต่อเนื่อง จึงได้ขยายเวลาจากเดิมที่ทำสัญญากับทางเมืองทองธานีไว้ถึง 30 มิถุนายน 2564 ได้ขยายการให้บริการต่อไปจนถึง 31 สิงหาคม 2564 โดยตั้งแต่วันที่ 14 พฤษภาคม -20 มิถุนายน 2564 มีผู้ป่วยโควิด 19 เข้ารับการรักษาเฉลี่ยวันละ 81 ราย ผู้ป่วยสะสม 3,094 ราย รักษาหายกลับบ้าน1,731 ราย ส่งรักษาต่อ 130 ราย ยังอยู่ระหว่างการรักษา 1,233 ราย เป็นผู้ป่วยกลุ่มอาการสีเหลืองอ่อน 930 รายกลุ่มสีเหลือง 303 ราย เหลือจำนวนเตียงว่าง 928 เตียง ได้มอบให้ผู้ตรวจราชการและนายแพทย์สาธารณสุขจังหวัดในเขตสุขภาพที่ 3, 4, 5, และ 6 ประสานกับโรงพยาบาลบุษราคัมวางแผนการส่งต่อผู้ป่วยรายใหม่ ซึ่งจะช่วยลดภาระค่าใช้จ่าย และภาระงานของจังหวัดในการเปิดโรงพยาบาลสนามใหม่
ทั้งนี้ โรงพยาบาลบุษราคัมได้เปิดให้บริการดูแลรักษาผู้ป่วยโควิด 19 โดยเฉพาะกลุ่มสีเหลืองจากพื้นที่กรุงเทพและปริมณฑล เพื่อให้มีจำนวนเตียงรองรับผู้ป่วยอาการหนักได้อย่างต่อเนื่อง โดยเปิดให้บริการระยะแรกเมื่อวันที่ 14 พฤษภาคม จำนวน 1,083 เตียง และในระยะที่ 2 เมื่อวันที่ 28 พฤษภาคม จำนวน 1,076 เตียง ซึ่งที่ผ่านมาด้วยความพร้อมด้านสถานที่ อุปกรณ์ เครื่องมือ เทคโนโลยีที่เหมาะสมและเพียงพอ รวมถึงบุคลากรทางการแพทย์จิตอาสาจากโรงพยาบาลทั่วประเทศผลัดเปลี่ยนหมุนเวียนมาช่วยกันปฏิบัติงานกว่า 200 คน ทำให้สามารถคลี่คลายการขาดแคลนเตียง ช่วยให้โรงพยาบาลขนาดใหญ่ในเขต กทม.และปริมณฑล สามารถดูแลรักษาผู้ป่วยอาการหนักได้อย่างเต็มที่
******************************** 21 มิถุนายน 2564
วันเสาร์ที่ 16 กรกฎาคม 2565
รัฐบาลพร้อมรับมือผู้ป่วยโควิดพุ่ง เปิด 2 แอปพลิเคชันพบหมอออนไลน์ จัดยาส่งถึงบ้านฟรี
รัฐบาลพร้อมรับมือผู้ป่วยโควิดพุ่ง เปิด 2 แอปพลิเคชันพบหมอออนไลน์ จัดยาส่งถึงบ้านฟรี
วันที่ 16 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากสถานการณ์การแพร่ระบาดของโรคโควิด-19 ในขณะนี้ พบว่ามีจำนวนผู้ป่วยเพิ่มมากขึ้น แต่ส่วนใหญ่เป็นผู้ป่วยกลุ่มอาการสีเขียว คือมีอาการเล็กน้อย เช่น มีไข้ อุณหภูมิ 37.5 องศาขึ้นไป จมูกไม่ได้กลิ่น ลิ้นไม่รับรส เจ็บคอ ไอ มีน้ำมูก มีเสมหะ เป็นต้น ซึ่งอาการเหล่านี้ทางกระทรวงสาธารณสุขได้ออกแนวทางปฏิบัติให้รับการรักษาแบบผู้ป่วยนอกและแยกกักตัวที่บ้าน โดยผู้ที่ตรวจ ATK แล้วขึ้น 2 ขีด ไปรักษาที่แผนกผู้ป่วยนอกที่หน่วยบริการตามสิทธิรักษาของตน รับยาแล้วกลับมากักตัวที่บ้าน 7+3 วันต่อ กรณีเป็นกลุ่มเสี่ยง กลุ่ม 608 การรักษาขึ้นอยู่กับดุลพินิจของแพทย์
ในส่วนของผู้ป่วยโควิด-19 สิทธิบัตรทอง (สิทธิหลักประกันสุขภาพแห่งชาติ) ที่อยู่ในพื้นที่ กทม.-ปริมณฑล 5 จังหวัด นนทบุรี นครปฐม ปทุมธานี สมุทรปราการ และสมุทรสาคร นอกจากการรักษาตามแนวทางดังกล่าวแล้ว สำนักงานหลักประกันสุขภาพแห่งชาติ (สปสช.) ได้เพิ่มการให้บริการการรักษาด้วยระบบการแพทย์ทางไกล (Telemedicine) เป็นความร่วมมือกับ 2 บริษัทผู้ให้บริการแอปพลิเคชันด้านสุขภาพดิจิทัลผ่าน แอป “Good Doctor Technology” และ แอป “MorDee (หมอดี)” กล่าวคือ เมื่อผู้ป่วยโควิด-19 (เฉพาะสิทธิบัตรทอง) ลงทะเบียนผ่านแอปพลิเคชันเพียงอันใดอันหนึ่ง จะได้พบแพทย์ออนไลน์ ซึ่งจะทำการประเมินอาการ และจัดส่งยาถึงบ้านตามความจำเป็นโดยไม่คิดค่าใช้จ่าย บางรายอาจได้รับยาฟาวิพิราเวียร์ซึ่งขึ้นอยู่กับอาการ ทั้งนี้ ประชาชนสามารถสอบถามรายละเอียดเพิ่มเติมได้ที่ สายด่วน สปสช. 1330 หรือช่องทางระบบออนไลน์ทั้งไลน์ สปสช. ไลน์ไอดี @nhso
“แม้โรคโควิด19 จะถูกปรับเป็นโรคประจำถิ่นแล้ว แต่การดูแลผู้ป่วยยังคงเป็นไปตามสิทธิการรักษาเหมือนเดิม และภายใต้สถานการณ์ที่มีผู้ติดเชื้อเพิ่มขึ้น รัฐบาลได้วางระบบการให้บริการสาธารณสุขเพื่อให้ผู้ติดเชื้อเข้าถึงการรักษาได้อย่างทั่วถึงและทันท่วงที ป้องกันอาการที่อาจรุนแรงขึ้นการเพิ่มระบบการให้บริการแพทย์ทางไกลนี้ เป็นอีกช่องทางที่มีประสิทธิภาพ ลดการแพร่ระบาดของโรค ทั้งยังเป็นการช่วยแบ่งเบาภาระของบุคลากรทางการแพทย์ในโรงพยาบาลด้วย” นางสาวรัชดา กล่าว
วันพุธที่ 16 มีนาคม 2565
รัฐบาลเผย โครงการร่วมลงทุนระหว่างรัฐและเอกชน (PPP) ขยายตัว ต่อยอดสร้างโอกาสด้านการลงทุนในภูมิภาค
รัฐบาลเผย โครงการร่วมลงทุนระหว่างรัฐและเอกชน (PPP) ขยายตัว ต่อยอดสร้างโอกาสด้านการลงทุนในภูมิภาค
วันที่ 16 มีนาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลเดินหน้าผลักดันการลงทุนร่วมภาครัฐและเอกชน เพื่อการพัฒนาประเทศและกระตุ้นเศรษฐกิจ โดยล่าสุดคณะกรรมการนโยบายการร่วมลงทุนระหว่างรัฐและเอกชน ปรับปรุงแผนการจัดทำโครงการร่วมลงทุน พ.ศ. 2563 - 2570 ทั้งหมดรวม 110 โครงการ มูลค่าลงทุนรวมประมาณ 1.12 ล้านล้านบาท เพิ่มขึ้นจากเดิมที่มี 67 โครงการ มูลค่าลงทุนรวม 9.97 แสนล้านบาท โดยโครงการที่ปรับเพิ่มส่วนใหญ่เป็นโครงการในกิจการจัดการน้ำเสีย กิจการท่าอากาศยาน และกิจการด้านการศึกษา ทั้งนี้ หน่วยงานเจ้าของโครงการ จะเร่งรัดโครงการที่สำคัญและจำเป็นเร่งด่วน (High Priority PPP Project) มูลค่าลงทุนรวม 4.77 แสนล้านบาท ให้เป็นไปตามกรอบระยะเวลาที่กำหนดเพื่อกระตุ้นการลงทุนของประเทศในภาพรวม
รองโฆษกฯ กล่าวด้วยว่า สำหรับความคืบหน้าการลงทุนของรัฐวิสาหกิจ ซึ่งเป็นอีกกลไกสำคัญในการเพิ่มเม็ดเงินในระบบเศรษฐกิจ ผลการเบิกจ่ายงบลงทุนสะสม ของปีงบประมาณ 2565 ณ สิ้นเดือนมกราคม เป็นไปตามเป้าหมาย โดยเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม โครงการขนาดใหญ่ที่สามารถเบิกจ่ายตามแผน อาทิ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟทางคู่ ช่วงนครปฐม - ชุมพร และโครงการก่อสร้างรถไฟทางคู่ช่วงมาบกะเบา - ชุมทางถนนจิระ ของการรถไฟแห่งประเทศไทย โครงการทางพิเศษสายพระราม 3 – ดาวคะนอง - วงแหวนรอบนอกตะวันตก ของการทางพิเศษแห่งประเทศไทย และงานก่อสร้างปรับปรุงขยายท่อประปาของการประปาส่วนภูมิภาค
นางสาวรัชดา กล่าวว่า “รัฐบาลตั้งเป้าชัดเจนในการส่งเสริมการร่วมลงทุนระหว่างรัฐและเอกชน เพื่อลดข้อจำกัดการลงทุนจากเงินงบประมาณแผ่นดินและเงินกู้ รวมถึงสร้างเม็ดเงินหมุนเวียนในระบบเศรษฐกิจเพิ่มขึ้น ทั้งนี้ แผนร่วมลงทุนดังกล่าวจะช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐได้อย่างแน่นอน และสร้างความมั่นใจในความพร้อมของโครงสร้างพื้นฐานประเทศ ดึงดูดต่างชาติให้มาลงทุนในไทยเพิ่มมากขึ้น”
----------------